Никифор Дровняк

Никифор або Никифор Крыницькый,  Nikifor Krynicki, властным меном Епифаний Дровняк, * 21. май 1895, Крыниця-Здруй – † 10. октобер 1968, Фолюш) — вызнамный русинскый (лемковскый) наивный малярь, котрый жив и творив переважно в польскых купелях Крыниця-Здруй (в його часѣ званых Крыниця).Богдан Горбаль.  

Скоро цѣлый живот быв недоцѣненый, самотный и худобный, увязненый в психичной хворотѣ. Його дѣла были оцѣнены аж на концю жывота, а днесь Никифор признаный за едного з найвызнамнѣшых наивных малярьох. В центрѣ мѣста Крыниця-Здруй чинный музей Никифора.

 Биография 
21. мая 1895 глухонѣма жебрачка з Крыницѣ Лемкыня Евдокия Дровняк уродила дѣтвака од отця, зоставшого непознаным. Як в такых припадах кажуть церковны правила, в мѣстной грекокатолицкой церкви хлопець зостав окрещеный на имя святого Епифания (чий день 25. май), и записаный до матрикы як Епифан Дровняк. Але мати го называла Никифором. Мати умерла, коли еще быв малый хлопець, а вырос майже глухонѣмым, не так з физичных, як з психологичных причин.Вадим Лесич, с. 13–15. 

Нигда не ходив до школы, не научив ся читати и писати, лем мальовати. Жив з алмужны, за котру ся оддячовав своима малюнками, але тоты малюнкы люде поважовали за нич не варты. Зачатком 1930-х Никифора объявив львовскый малярь Роман Турин, котрый представив образы Никифора на выставцѣ в Парижу (1932), де мали великый успѣх. О Никифорови зачали писати.Юрій Шипович 

В року 1947 як Лемко быв выселеный на западны землѣ, але трираз пѣшо вертав ся назад. В року 1949 быв «еще раз объявеный», коли його роботы были выставлены во Варшавѣ, а в 1950-х уже пошли широко по свѣтѣ. Никифор быв принятый до Сполку польскых вытварных умѣлцьох (Związek Polskich Artystów Plastyków) за честного члена.Zbigniew Wolanin. В зачатку 1960-х польска влада, зваживши на добыту Никифором велику славу в заграничу, дала бездомному малярьови добре убытованя и опѣкуна и двараз рочно подлѣчовала го в санаториях, бо быв невылѣчимо хворый на туберкулозу и дыхавицю.Вадим Лесич, с. 22–23. В часѣ едного такого побываня в санаторию в Фолюшу, 10. октобра 1968 и закончив ся живот Никифора. 

 Творба 
 Техника 
Малюнкы Никифора суть переважно в техницѣ акварел и гваш. Мальовав и олайовыма фарбами, але ани една така мальба ся не захранила. Мальовав ай колоровыма церузами, переважно в остатных роках.Вадим Лесич, сс. 27–29.

 Тематика 
Мальовав вшитко: интерьеры церков, хыж, бовтох, кухонь, з людми и без них; портреты и автопортреты, пейзажы и жанровы сцены, будовы и улицѣ фантастичной архитектуры великых форматох, але и миниатурны иконы. Любив там зобразити и себе самого в подобѣ епископа, урядника, учителя, або и святого. „Бо он на то (у его наивном пересвѣдченю) мав повне право, як малярь, як творець, а значить челядник лѣпшый и май справедливый як тѣ, хто в реалном животѣ его окружають и часто болячо кривдять“, як тото пише Вадим Лесич у свойой биографичной працѣ о животѣ и творбѣ Никифора.Вадим Лесич, с. 18. У церкві Никифор почував себе безпечно, ставав справді повною людиною, якою (як сам відчував, мабуть) не був поза нею... А часом сам ставав під мальованою ним церквою чи будівлею у різних зображеннях: як мистець-маляр, як єпископ, як учитель і проповідник, а навіть як найсправжніший святець. Бо він на це (у його наївному переконанні) мав повне право, як маляр, як творець, отже, людина ліпша і справедливіша, ніж ті, хто в дійсному житті його оточують та часто боляче кривдять.

 Надписы 
Характернов про Никифора е декорация образох шором букв, найчастѣйше на их сподѣ. Тоты буквы не творят яснѣ слова, бо быв он аналфабет, и суть векшинов копиями увидженых Никифором друкованых пописох, але подля Лесича тото быв про маляря композично важный елемент образа. Часто меджи тыма буквами суть осмыслены слова, напримѣр «село» (котре Никифор любив повторьовати — записовав го латинков), а тыж звыкла быти написана цѣна образа.

 Колоры 
Подля Лесича найсилнѣйшым елементом в образах Никифора суть колоры: в них проявлять ся фантастичный малярскый дар. Лесич одзначуе, же игра и взаимодѣя колорох, привельо смѣлых в комбинациях, але все гармонийных, створюе настройову драматичну експресию и е неповторным Никифоровым штилом.

 Печаткы 
Никифор давав собѣ справити печаткы и позначовав свои мальбы на реверсѣ листа печатков. На тых печатках, котрых мав дас десяток, быв часто його автопортрет. То быв еще еден способ подкреслити важность свою и свойой роботы.Вадим Лесич, сс. 34–35.

 Бой за честь имени 
Комунистична влада Польщи по тому, як взяла на себе опѣку над бездомным малярьом, в року 1962 выдала му фалшиву матрику и документы на имя Nikifor Krynicki. Было то зроблене на основѣ рѣшѣня суда в Новом Сончу з мотивациов, же «славный малярь Nikifor з Крыницѣ не мать призвиска, а понеже настало бывать и творить в Крыници, постанавлять ся дати му призвиско Krynicki».Jerzy Leśniak. Коли отворили музей Никифора не было дозволене там подати правдиве имя маляря, ани написати го на гробѣ. Стоваришѣня Лемкох Польщѣ зачало через суд добивати ся скасованя фалшивых документох з добы комунистичной влады. Процес тяг ся 6 рокы, суд в Мушинѣ сягнув до архивох грекокатолицкого епископства в Перемышлю и найшов матрикалны книгы зоз записом: «Epifaniusz Drowniak, ur. 21 maja 1895 r. w Krynicy, syn Eudokii Drowniak – córki Grzegorza i Tatiany» и выяснив од свѣдкох, же имя Никифор походило лем з каждоденного живота: так го называли знакомы и критикы малярства.  Наконець 26. марца 2003 Районовый суд в Мушинѣ скасовав рѣшѣня и фалшивы документы з року 1962 и вернув Епифанию Дровняку його правдиве имя. Одтогды Никифор и Никифор Крыницкый зостають лем малярскыма псевдонимами умѣлця.

 Жерела и одказы 

 Богдан Горбаль: Никифор Криницький // Сс. 538–539.
 Вадим Лесич: Никифор з Криниці. — Сучасність, 1971  Илустрована монография (PDF) Одчитане 2020-05-26



 Референции 

Катеґорія:Русиньскы малярї